Craith (cyfres deledu)

Rhaglen ddrama drosedd Gymraeg yw Craith wedi ei leoli yn ardal Eryri.

Crëwyd y gyfres gan Mark Andrew ac Ed Talfan. Awduron y gyfres yw Caryl Lewis, Jeff Murphy a James Rourke. Cynhyrchir y gyfres gan gwmni Severn Screen ar gyfer S4C a BBC Cymru a bydd yn cael ei werthu'n rhyngwladol gan All3Media International. Darlledir y fersiwn Gymraeg Craith ar S4C gyda fersiwn dwyieithog, Hidden yn cael  ei ddangos yn ddiweddarach ar BBC One Wales ac ar BBC Four ar draws y Deyrnas Unedig. Enillodd y gyfres wobr BAFTA Cymru 2018 am Ffotograffiaeth a Goleuo: Ffuglen. Darlledir y rhaglen ar S4C nos Sul rhwng 21:00 a 22:00, mewn slot a ddaeth yn arferol ar gyfer dangos cyfresi drama newydd.

O Fangor, dros ddyfroedd Afon Menai, i hen chwareli Llanberis, dyma dirwedd sy’n adnabyddus i DI Cadi John. Doedd hi erioed wedi disgwyl dychwelyd yma. Wedi ei thynnu'n ôl am resymau personol - iechyd difrifol ei thad annwyl - mae Cadi yn darganfod ei hun yn plismona pentrefi a phobl ei ieuenctid. Mae'n swydd y mae hi'n ei mwynhau. Fodd bynnag, pan ddatgelir corff dynes leol mewn afon anghysbell, mae byd Cadi - a byd y rhai o'i chwmpas - yn newid am byth.

Mae'r ddrama wedi ei lleoli yn y gogledd orllewin, o amgylch dinas Bangor a lleoliadau ym Mharc Cenedlaethol Eryri.

Cynhyrchiad
Cychwynwyd ffilmio'r gyfres ar leoliad yn Awst 2017. Cafodd y cynhyrchiad ei ariannu gan S4C, BBC Cymru a thrwy Gyllid Buddsoddi yn y Cyfryngau Llywodraeth Cymru, wedi eu cynghori gan Pinewood Pictures. Bydd yr holl ffilmio yn cael ei wneud mewn lleoliadau o amgylch Cymru gyda'r gwaith ôl-gynhyrchu yng Nghymru hefyd.

Cyhoeddwyd bod ail gyfres ar y gweill ym mis Medi 2018. Dywedodd Nick Andrews, Pennaeth Comisiynu BBC Cymru Wales: “Roedd Hidden yn boblogaidd iawn ymhlith cynulleidfaoedd yng Nghymru ac ar draws y DU, felly does dim syndod ein bod eisiau comisiynu ail gyfres. Mae’r gyfres ddrama drosedd dywyll hon yn fwy bygythiol byth gyda tirwedd garw gogledd Cymru yn gefndir i’r cyfan. Bydd yr ail gyfres yn mynd â ni i Flaenau Ffestiniog, ac rwy’n siŵr y bydd cynulleidfaoedd yr un mor gyffrous â mi i weld y ddrama afaelgar hon yn dychwelyd”. Darlledwyd yr ail gyfres ar S4C ym mis Tachwedd a Rhagfyr 2019. Cychwynnodd y drydedd cyfres o chwe pennod ar 10 Hydref 2021. Hwn fydd y gyfres olaf.

Cast a chymeriadau
 Sian Reese-Williams  - DI Cadi John
 Siôn Alun Davies  - DS Owen Vaughan
 Rhodri Meilir  - Dylan Harris
 Gillian Elisa  - Iona Harris
 Gwyneth Kenworth  - Megan Ruddock
 Owen Arwyn  - Alun Pryce
 Lara Catrin - Lea Pryce
 Elodie Wilton - Nia Harris
 Lois Meleri-Jones - Lowri Driscoll
 Nia Roberts - Dr Elin Jones
 Ian Saynor - Huw John
 Megan Llŷn - Bethan John
 Victoria Pugh - DSI Susan Lynn
 Sarah Tempest - Alys Mitchell
 Mali Ann Rees  - Ffion
 Lowri Izzard - PC Mari James
 Garmon Rhys  - PC Ryan Davies
 Sarah Tempest - Alys Mitchell
 Mari Rowland Hughes - Delyth Hughes
 Ieuan Watkins - Aneurin
 Gwion Aled Williams  - Tomos Elis
 Llion Williams  - Darlithydd prifysgol
 Greta James - Mali Pryce
 Ioan Hefin  - Matthew
 Mark Lewis Jones - Endaf Elwy
 Beth Robert 
 Dafydd Emyr 

 Penodau 
Cyfres 1 (2018)
Drama dditectif ddwys llawn diregelwch a thensiwn. Mae bywydau DI Cadi John a DS Owen Vaughan yn cael eu hysgwyd ar ôl dod o hyd i gorff merch ifanc wrth ymyl afon. Pwy yw hi a ble mae ei theulu? 
 #  Teitl  Cyfarwyddwr  Awdur  Darllediad cyntaf  Gwylwyr Ffigyrau gan S4C. Gweler , Ffigyrau Gwylio S4C.

Cyfres 2 (2019)
Ar ôl derbyn galwad ddi-enw sydd yn arwain yr heddlu at gorff hen ddyn sydd wedi gorwedd yn pydru am wythnosau, mae DCI Cadi John a DS Owen Vaughan yn gorfod gweithio yn erbyn y cloc i ddarganfod hunaniaeth y llofrudd. Mae hyn yn eu harwain i ddatgelu rhagor o gyfrinachau tywyll yng nghysgod mynyddoedd llechi Blaenau Ffestiniog.

 #  Teitl  Cyfarwyddwr  Awdur  Darllediad cyntaf  Gwylwyr

Cyfres 3 (2021)
Mae DCI Cadi John a DS Owen Vaughan yn cael eu galw i ymchwilio pan ddarganfyddir corff ffermwr lleol mewn nant. 

 #  Teitl  Cyfarwyddwr  Awdur  Darllediad cyntaf  Gwylwyr

Cyfeiriadau

 Dolenni allanol 
 Gwefan Severn Screen


Categori:Cyflwyniadau rhaglenni teledu 2018
Categori:Rhaglenni teledu Cymraeg
Categori:Rhaglenni teledu drama
Categori:Rhaglenni teledu S4C
Categori:Rhaglenni teledu Cymreig yr 2010au
Categori:Cyfresi drama S4C